FUNDS
రిటైల్‌ ఇన్వెస్టర్లకు ఫండ్‌ గేలం
ముంబయి, ఆగస్టు 18: ఈఫండ్‌లో నాలుగు లక్షలు పెట్టుబడిపెట్టండి 15 ఏళ్ల తర్వాత కోటిరూపాయలు అవడం ఖాయం అంటూ ఫండ్‌సంస్థలు భారీగా ఆఫర్లు జారీచేస్తున్నాయి. ఇన్వెస్టర్లను మరింతగా ఊరించేందుకు ఫండ్స్‌ పెట్టుబడులపై అవగాహనపెంచేందుకు తమవంతుగా భారీ యత్నాలు చేస్తున్నాయి. రిలయన్స్‌ బ్యాంకింగ్‌ ఫండ్‌ నిర్వహణ ఆస్తులు జూన్‌ చివరినాటికి 2816 కోట్ల రూపాయలుగా ఉన్నాయి. రిలయన్స్‌మ్యూచువల్‌ఫండ్‌ గడచిన 2003 మే 26వ తేదీ ప్రారంభించింది. 2003లో ఈఫండ్‌లో పెట్టుబడులు పెట్నివారికి 15ఏళ్లలోపే వారికి కోటి రూపాయలు వచ్చే రిటర్నులను చూపుతున్నట్లు చెపుతోంది. రిలయన్స్‌బ్యాంకింగ్‌ ఫండ్‌ నికర ఆస్తులవిలువ రూ.10 నుంచి 263.24రూపాయలకు పెరిగింది. ఈనెల 4వ తేదీ నాటికి విలువలు భారీగాపెరిగాయి.
సంఘటిత వృద్ధి 14ఏళ్లలో 25.52శాతంగా ఉంది. దీన్నిబట్టి చూస్తే ఇన్వెస్టర్ల సంపద ప్రతి 2.8 సంవత్సరాలకు రెట్టింపుగా మారింది. రిలయన్స్‌ బ్యాంకింగ్‌ఫండ్‌ బ్యాంకింగ్‌, ఆర్థికరంగ సేవలకోసం కేటాయించినఫండ్‌గా చెపుతుంది. ఓపెన్‌ ఎండెడ్‌ ఈక్విటీఫండ్‌గాను ఎలాంటిప్రవేశం, నిష్క్రమణలపై ఆంక్షలు లేవు. క్రియాశీలక ఫండ్‌ యాజమాన్యం ద్వారా ఈ ఫండ్‌ భారీ రిటర్నులు సాధిం చడమే లక్ష్యంగా పేర్కొంది. ఈఫండ్‌కు నిఫ్టీ500 బ్యాంక్స్‌ సూచీ ని 450 బేసిస్‌ పాయింట్లకుపైబడి అధిగమించింది. బ్యాంకింగ్‌ ఆర్ధికరంగ సేవల రంగం భారత్‌లో ఇప్పటివరకూ అత్యుత్తమంగా రిటర్నులు సాధిస్తున్న రంగాలుగా నిలిచాయి. ప్రభుత్వపరంగా ఆర్థికచేకూర్పు ఈ రంగాలను మెరుగుపరిచింది. అసంఘటితరంగ రుణపరపతి నుంచి సంఘటితరంగ రుణపరపతివైపు అనేకమంది మరలుతున్నారు.
బంగారం, రియల్‌ఎస్టేట్‌లనుంచి రాబడులు తగ్గిపోవడంతో మరింత ఎక్కువమంది దేశీయంగా ఇన్వెస్టర్లు ఆర్ధికపొదుపులు మరింతగా పొందేందుకు ఫండ్స్‌పెట్టుబడులకు ఆకర్షి తులవుతున్నారు. రిటైల్‌ ఇన్వెస్టర్లు ఈ ఫండ్‌లో అంటే సిస్టమేటిక్‌ ఇన్వెస్ట్‌మెంట్‌ ప్లాన్‌ రూటులో మధ్యకాలిక స్థాయినుంచి దీర్ఘకాలిక సంపదను సృష్టించేందుకు పెట్టుబడులు పెడుతున్నారు. వాల్యూరీసెర్చి వెబ్‌సైట్‌ అంచనా లను చూస్తే నెలసరి సిప్‌లో వెయ్యిరూపాయలు ఇ ఫండ్‌లో పెట్టుబడులుపెట్టినపక్షంలో 2003 మే 28వ తేదీన ఈ పెట్టుబడులు కాస్తా 2018జూలై 28వ తేదీనాటికి 1.71 లక్షలుగా మారతాయి.
కనీసమొత్తంగా రూ.9.6లక్షలు గా ఉంటుంది. 22శాతం సంఘటిత వృద్ధి ఉంటుందని అంచనా. సెక్టార్‌ఫండ్స్‌ హైరిస్క్‌ కేటగిరీలోను, ఎక్కువ రిటర్నుల కేటగిరీల్లో ఉన్నాయి. ఒకనిర్దిష్టమైన రంగంలో ఫండ్స్‌ పనితీరు మెరుగ్గా ఉంటే పటిష్టమైన రిటర్నులు ఇస్తుంది. రెగ్యులర్‌గా ఉండే ఫండ్స్‌కంటే కొంత రిస్క్‌ అనిపించినా ఈ ఫండ్స్‌లో ధైర్యంచేసి పెట్టుబడులు పెడితే భారీ రిటర్నులు సాధించేందుకు అవకాశాలు మెండు అని ఇన్వెస్టర్లకు ఫండ్‌ మేనేజర్లు గేలం వేస్తున్నారు.